Zik-nni tella yiwet n tmeṭṭut tezweǧ, tameṭṭut-agi tewɛar ur tettqadar ula d yiwen, argaz-is bab n uxxam ur t-ttdar ara, argaz-nni yal ass yeqqar:” ad tseggem balak ad tseggem-is ad tettɛeqqel” yeṣber,yeṣber...ulac, yuɣal yebra-as seg yir yir qemmuc i tesɛa, yebra-as deg yiḍ-nni, tameṭṭut tuɣal teffeɣ imiren kan seg uxxam, tleḥḥu deg ubrid tettru, tugad yerna iɛreq-as ubrid ɣer uxxam n yimawlan-is axaṭer aṭas i teqqim ur truḥ ara, tetteddu kan armi id temlal waɣzen yenna-as:”ayɣar akka i tettruḍ”, nettat si lxuf tessusem yentaq yenna-as;” ur ttagad ara, ini-yi-d d acu yellan” tenna-as:”d argaz-iw iyi-d-yebran” imiren yenna-as:” rkeb ɣef uɛrur-iw ad akem-awiɣ alma d axxam n yimawlan-im”,mi wḍen ters-d tmeṭṭut-nni tekcem ɣer uxxam n yimawlan-is nnan-as:”d acu ikem id yewwin lawan-agi” tenna-asen:” d argaz-iw iyi-bran”, nnan-as:” anwa ikem i d-yewwin”, tenna-asen:” d yiwen urgaz lɛali rekbaɣ-d ɣef uɛrur-is maɛna ur asnniɣ ara ad awḍeɣ axaṭer yettfuḥu nnefs-is”.di lawan ideg tḥedder tmeṭṭut-nni waɣzen yella isel-as-d, syin iruḥ itteddu deg ubrid yettru seg leḥḍur-nni yesla, dɣa yeggul ar dyer ttar-is.